**Ministru kabineta rīkojuma projekta „Par Jāņa Garisona pārcelšanu” sākotnējās ietekmes novērtējuma ziņojums (anotācija)**

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums  | Aizsardzības ministrijas valsts sekretārs Jānis Sārts amatā apstiprināts 2008.gada 4.novembrī. Ņemot vērā to, ka civildienesta attiecības ar Jāni Sārtu tiks izbeigtas 2015.gadu 3.augustā, pamatojoties uz savstarpēju vienošanos, Aizsardzības ministrijas valsts sekretāra amats kļūs vakants. Šī iemesla dēļ un pamatojoties uz Valsts civildienesta likuma 11.panta trešo daļu un 37.panta pirmo daļu, Aizsardzības ministrija ir izstrādājusi projektu „Par Jāņa Garisona pārcelšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts pārvaldes iekārtas likuma 23.pantu valsts sekretārs ir ministrijas administratīvais vadītājs, kurš ir pakļauts ministram. Viņa kompetencē ir nodrošināt valdības izraudzītās rīcībpolitikas praktisku īstenošanu atbilstoši valsts interesēm, labas pārvaldības principam un piedāvājot arī jaunu skatījumu uz iespējamiem risinājumiem, lai pildītu šīs valdības apņemšanos.Atbilstoši Ministru kabinetā apstiprinātajai Valsts pārvaldes cilvēkresursu attīstības koncepcijai (Ministru kabineta 2013.gada 6. februāra rīkojums Nr. 48) ir jāveicina valsts pārvaldē nodarbināto profesionālā izaugsme, kas balstīta uz līdzšinējiem nopelniem, tas ir, pieredzei valsts pārvaldē ir svarīga loma karjeras veidošanā. Lai nodrošinātu kompetences celšanu, jāveicina vadītāju mobilitāte.Jānim Garisonam ir ilggadīga dažādu līmeņu vadītāja darba pieredze Ārlietu un Aizsardzības ministrijā, kā arī attīstības redzējums, kas veidojies darbojoties valsts pārvaldē dažādos amatos. Viņa profesionālās kvalitātes, zināšanas un pieredze valsts pārvaldē vadošā amatā atbilst Aizsardzības ministrijas valsts sekretāra amata aprakstā izvirzītajām prasībām un nodrošinās efektīvu civildienesta uzdevumu izpildi Aizsardzības ministrijas kompetencē esošajos jautājumos.Ņemot vērā minēto, ir ieteicams pārcelt Jāni Garisonu, Aizsardzības ministrijas valsts sekretāra vietnieku-politikas direktoru, Aizsardzības ministrijas valsts sekretāra amatā. |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Nav. |

Anotācijas II - VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R.Vējonis

Vīza:

Valsts sekretāra p.i. J.Garisons

29.06.2015.

351

Svetlana Araslanova

Aizsardzības ministrijas Juridiskā departamenta direktore

svetlana.araslanova@mod.gov.lv,

tālr. 67335133; fakss 67212307